CELEX: 22006D0098
Language: da
Date: 2006-07-07 00:00:00
Title: Afgørelse truffet af Det Blandede EØS-udvalg nr. 98/2006 af 7. juli 2006 om ændring af protokol 31 til EØS-aftalen om samarbejde på særlige områder ud over de fire friheder

19.10.2006   
            
            
               DA
            
            
               Den Europæiske Unions Tidende
            
            
               L 289/50
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 98/2006
   af 7. juli 2006
   om ændring af protokol 31 til EØS-aftalen om samarbejde på særlige områder ud over de fire friheder
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 86 og 98, og
   ud fra følgende betragtninger:
   
               (1)
            
            
               Protokol 31 til aftalen blev ændret ved afgørelse truffet af Det Blandede EØS-udvalg nr. 72/2005 den 29. april 2005 (1).
            
         
               (2)
            
            
               Det er hensigtsmæssigt at udvide samarbejdet mellem aftalens kontraherende parter til at omfatte den forberedende aktion vedrørende europæisk sikkerhedsforskning (2006).
            
         
               (3)
            
            
               Protokol 31 til aftalen bør derfor ændres, således at det udvidede samarbejde kan finde sted med virkning fra den 1. januar 2006 —
            
         TRUFFET FØLGENDE AFGØRELSE:
   Artikel 1
   I artikel 1 i protokol 31 til aftalen foretages følgende ændringer:
   
               1)
            
            
               Stk. 1 affattes således:
               »1.   EFTA-staterne deltager fra den 1. januar 1994 i iværksættelsen af rammeprogrammerne om fællesskabsaktiviteter inden for forskning og teknologisk udvikling omhandlet i stk. 5 og fra den 1. januar 2005 og den 1. januar 2006 i de aktiviteter, der er omhandlet i henholdsvis stk. 9 og 10, idet de deltager i deres særprogrammer.«
            
         
               2)
            
            
               Stk. 2 affattes således:
               »2.   EFTA-staterne bidrager finansielt til de i stk. 5, 9 og 10 nævnte aktiviteter i overensstemmelse med artikel 82, stk. 1, litra a), i aftalen.«
            
         
               3)
            
            
               Stk. 6 affattes således:
               »6.   Alle evalueringer og større omlægninger af de i stk. 5, 9 og 10 nævnte aktiviteter under rammeprogrammet om fællesskabsaktiviteter inden for forskning og teknologisk udvikling er underlagt den procedure, der omhandles i artikel 79, stk. 3, i aftalen.«
            
         
               4)
            
            
               Følgende stykke indsættes efter stk. 9:EFTA-staterne deltager fra den 1. januar 2006 i fællesskabsaktionerne vedrørende følgende budgetpost i Den Europæiske Unions almindelige budget for regnskabsåret 2006: 
                           —
                        
                        
                           
                              Budgetpost 02 04 02: »Forberedende aktion vedrørende europæisk sikkerhedsforskning«.«
                        
                     
         Artikel 2
   Denne afgørelse træder i kraft dagen efter den seneste meddelelse til Det Blandede EØS-udvalg i henhold til aftalens artikel 103, stk. 1 (2).
   Den anvendes fra den 1. januar 2006.
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 7. juli 2006.
      
         
            På vegne af Det Blandede EØS-udvalg
         
         Oda Helen SLETNES
         
         
            Formand
         
      
   
   
      (1)  EUT L 239 af 15.9.2005, s. 64.
   
      (2)  Ingen forfatningsmæssige krav angivet.